
Vă rugăm să publicați pe portalul “posturi@gov.ro”, în data de 10.09.2026, următorul  

ANUNȚ

SPITALUL CLINIC MILITAR DE URGENŢĂ

 “Dr. CONSTANTIN PAPILIAN” CLUJ-NAPOCA

organizează concurs de recrutare pentru ocuparea pe perioadă nedeterminată a funcțiilor contractuale de execuție, vacante, după cum urmează:

Funcții de execuție:

- Medic specialist în specialitatea medicină de urgență, în compartimentul primire urgențe, post vacant cu normă întreagă de muncă și CIM pe durată nedeterminată;
- Medic specialist în specialitatea chirurgie plastic, estetică, microchirurgie reconstructivă în cabinetul de specialitate din ambulatoriu integrat, post vacant cu normă întreagă de muncă și CIM pe durată nedeterminată.

Condiții generale pentru ocuparea posturilor:

Poate ocupa un post vacant sau temporar vacant dintre cele prevăzute la art. 1 persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, astfel:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
Condiţiile specifice prevăzute în fișa postului:

- deținerea gradului profesional de medic specialist; 
- acordul scris al persoanei care dorește să candideze privind verificarea în vederea obținerii autorizației de acces la informații clasificate, corespunzător fișei postului, în condițiile în care este declarată ”admisă” la concurs. 

Tematica de concurs este cea publicată pe pagina oficială de internet a Ministerului Sănătății. 

Calendarul de desfășurare a concursului:

- publicitatea concursului: 10.09.2026;

- înscrierea candidaților: 11.09 – 24.09.2026, ora 15.00.

Data limită până la care se pot depune dosarele de concurs este: 24.09.2026, ora 15.00.

Tipul probelor de concurs:

A. Selecţia dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin;
B. proba scrisă; 
C. proba clinică; 
Proba A - selecţia dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), se desfășoară la data de 28.09.2026.
Rezultatele selecţiei dosarelor de concurs şi punctajul rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D) se afişează pe pagina oficială de internet (http://www.smucluj.ro) și la sediul spitalului, la data de 28.09.2026, ora 15.00, cu menţiunea „admis“ sau „respins“, însoţită, după caz, de motivul respingerii. 

Contestațiile privind dosarele respinse se adresează comisiei de soluționare a contestațiilor în termen de 1 zi lucrătoare din momentul afișării.

Rezultatul soluționării contestațiilor privind selecția dosarelor de concurs se afișează la data de 30.09.2026, ora 15.00 la sediul spitalului și pe pagina oficială de internet (http://www.smucluj.ro).

Proba scrisă și proba practică din cadrul concursului se organizează în maximum 30 de zile de la publicarea anunțului și se susțin în fața comisiei de concurs, legal constituite.

Datele și calendarul de desfășurare al probelor vor fi comunicate candidaților prin afișare la sediul spitalului și pe pagina oficială de internet a spitalului (http://www.smucluj.ro).

Documente obligatorii pentru întocmirea dosarului de concurs sunt următoarele:

Pentru înscrierea la concurs candidații vor prezenta un dosar care va conține următoarele documente:

a) formularul de înscriere la concurs, conform modelului prevăzut în anexa nr. 2 la H.G. nr. 1.336/2022 – se asigură de unitate; 
b) copia de pe diploma de licenţă şi certificatul de medic specialist în specialitatea medicină de urgență sau chirurgie plastică, estetică, microchirurgie reconstructivă;  
c) copie a certificatului de membru al Colegiului Medicilor din România, avizul de exercitare a profesiei pe anul în curs și polița de răspundere civilă Malpraxis;
d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), din Legea nr. 95/2006 privind reforma în domeniul sănătăţii, republicată, cu modificările şi completările ulterioare; 
e) acte doveditoare pentru calcularea punctajului prevăzut în anexa nr. 3 la OMS nr. 166/2023;
f) certificat de cazier judiciar sau, după caz, extrasul de pe cazierul judiciar;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) copia actului de identitate sau orice alt document care atestă identitatea, potrivit legii, aflate în termen de valabilitate;
j) copia certificatului de căsătorie sau a altui document prin care s-a realizat schimbarea de nume, după caz;
k) curriculum vitae, model comun European;

l) acordul scris al persoanei care dorește să candideze privind verificarea în vederea obținerii autorizației de acces la informații clasificate, corespunzător fișei postului, în condițiile în care este declarată ”admisă” la concurs – formularul se asigură de unitate.

Adeverința care atestă starea de sănătate conține, în clar, numărul, data, numele emitentului și calitatea acestuia în formatul standard stabilit prin ordin al ministrului sănătății.

Copiile de pe actele prevăzute la lit. b), c), e), i) și j) se prezintă însoțite de documentele originale, care se certifică cu mențiunea “conform cu originalul” de către secretarul comisiei de concurs.

Documentul prevăzut la alin.(1), lit.f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor, are obligația de a completa dosarul de concurs cu originalul documentului prevăzut la alin. (1), lit.f), anterior datei de susținere a probei scrise.

Detalii privind condițiile specifice, tematica și calendarul de concurs sunt disponibile accesând pagina oficială de internet a spitalului (http://www.smucluj.ro). Relații suplimentare se pot obține la sediul Spitalului Clinic Militar de Urgență din Cluj-Napoca, str. Gl.Traian Moșoiu, nr.22, telefon 0264403401, int. 315.

Angajator: Spitalul Clinic Militar de Urgență “Dr. Constantin Papilian” Cluj-Napoca;

Tip angajator: Unitate Militară / Unitate sanitară publică

Categoria posturilor: Funcții contractuale
Județ: Cluj

Tipul posturilor: Permanente 

Nivelul posturilor: Funcții de execuție

Termen de expirare: 15 zile

***

